
PRAENOTANDA 


De Oratione communi seu fidelium, Constitutio de sacra Liturgia 
quae sequuntur docuit ac decrevit (art. 55): 

« *Oratio communis" seu *fidelium", post Evangelium et homiliam, 
praesertim diebus dominicis et festis de praecepto, restituatur, ut populo 
eam participante, obsecrationes fiant pro sancta Ecclesia, pro iis qui nos 


in potestate regunt, pro iis qui variis premuntur necessitatibus, ac pro 
omnibus hominibus totiusque mundi salute ». 


Item, de eadem Oratione communi, Instructio ad exsecutionem 
Constitutionis de sacra Liturgia recte ordinandam, die 26 septembris 1964 
data, sic loquitur (n. 56): 

« In locis ubi iam viget consuetudo faciendi orationem communem 
seu fidelium, ante Offertorium, dicto Orezzzs, fiat interim iuxta formulas 
in singulis regionibus exstantes; quam celebrans aut ad sedem, aut ex 
altari aut in ambone vel ad cancellos moderetur. Intentiones seu depre- 
cationes a diacono vel a cantore vel ab alio idoneo ministrante cani pos- 
sunt, servatis tamen celebranti verbis introductionis atque oratione con- 
clusiva, quae de more erit oratio: ^Deus, refugium nostrum et virtus" 
(cf. Missale Romanum, Orationes diversae, n. 20), aut alia peculiari neces- 
sitati magis respondens. In locis ubi orationis communis seu fidelium 
usus non habetur, competens auctoritas territorialis decernere potest ut 
fiat, modo supra indicato, formulis interim ab ipsa approbatis ». 

Praesens libellus intendit hos textus explanare seu illustrare, ita ut 
competenti auctoritati territoriali suppeditentur rationes ad recte, pro 
sua dicione, formulas parandas, vel criteria ad eas approbandas. 


E Civitate Vaticana, 13 ianuarii 1965. 


De mandato E.mi Praesidis 


A. BucuiNt, C. M. 


à Secretis 


N.B. - Octo specimina tonorum pro « Oratione fidelium », quae facile accom- 
modari possunt formulis orationis fidelium ab auctoritate ecclesiastica territoriali 


approbandis, quaeque in Appendice habentur, exstant in libello cui titulus: « Cantus, 
qui in Missali romano desiderantur, iuxta Instructionem ad exsecutionem Constitu- 


tionis de sacra Liturgia recte ordinandam et iuxta ritum Concelebrationis » (Typis 
Polyglottis Vaticanis, 1965). 


CAPUT I 


DIRECTORIUM PRACTICUM 


$ I. DE ORATIONIS COMMUNIS NATURA ET MOMENTO PASTORALI 


1. Nomine orationis communis seu fidelium venit deprecatio seu 
intercessio post invitationem idonei ministri, a coetu fidelium qua tali 
ad Deum directa, in qua obsecrationes fiunt pro variis Ecclesiae, prae- 


sertim universalis, totiusque mundi necessitatibus. 
2. Animadvertantur ergo tres notae propriae huius orationis: 


1) Es£ supplicatio ad Deum. Proinde non exprimit tantum adora- 
tionem vel gratiarum actionem, vel laudem alicuius Sancti; nec est com- 
memoratio didactica aliquarum veritatum circa officia religionis vel natu- 


ram Missae. 


2) Petit a Deo praesertim beneficia universalia: pro tota Ecclesia, 
pro mundo, pro omnibus « qui variis premuntur necessitatibus », quam- 
quam laudabiliter precetur etiam pro ipsis fidelibus hic et nunc con- 


gregatis. 
3) Spectat ad populum fidelem (« populo eam participante ») 
utpote coetus respondet invitationibus ministri, et non tantum per unam 
acclamationem concludit petitiones a solo ministro expressas. 


3. Oratio communis locum habet non solum intra Missam, sed 
etiam alibi « in piis sacrisque exercitiis et in multis liturgicis actionibus », 


secundum locutiones Constitutionis conciliaris (art. 118). Eam promen- 
do, Ecclesia congregata, certa fide credens in Sanctorum communionem 

et in universam suam vocationem, tamquam magna deprecatrix et advo- 
cata pro hominibus constituta apparet. Plebs sancta Dei praesertim per 
sacramentalem participationem, sed etiam hanc orationem fundendo, 
regale suum sacerdotium eminenter exercet. De se, etiam nunc, pertinet 
ad fideles solos et non ad catechumenos. 


4. Intra Missam autem oratio communis insignem locum tenet, uti 
cardo inter duas illius partes; etenim liturgiam verbi in qua memorata 
sunt et mirabilia Dei et vocatio christifidelium concludit; atque ad litur- 
giam eucharisticam manuducit, enuntiando nonnullas ex his intentionibus 


tam universalibus quam particularibus pro quibus sacrificium offeren- 
dum est. 


5. Usus orationis communis, cum sit insignis et regularis pars missae, 
quam saepissime instaurandus est, ita ut « praesertim diebus dominicis 
et festis de praecepto restituatur » (Const. art. 53), sed etiam in feriis, 
intra omnes missas cum concursu populi celebratas. 


$ IL DE ORATIONIS COMMUNIS PARTIBUS ATQUE MINISTRIS 


6. Oratio fidelium complectitur diversas partes, scilicet: enuntia- 
tiones sive propositiones intentionum, responsiones coetus fidelium, 


tormulas conclusivas. Inter has partes computari potest etiam praevia 
admonitio. 


1. Officium est enim celebrantis fideles excitare ad orationem com- 
munem, pronuntiando praeviam admonitionem, magni momenti liturgici 
et pastoralis. Haec introductio, plerumque brevis, semper vero ad ple- 
bem, non ad Deum, directa, respectum poterit habere temporis litur- 
gici, thematis festivitatis, vel vitae Sancti celebrati, connectendo cum eis 
orationem subsequentem. Quae tamen omitti poterit, iusta de causa, 
praesertim si oratio communis statim sequitur homiliam. 


8. Secundum antiquum usum romanum, sacerdos ipse potest ad 
populum dirigere intentiones. Sed secundum Instructionem (n. 56), hoc 
officium pertinet plerumque ad diaconum. 


In missis sine diacono, hoc munus detur alicui ministranti idoneo 
gr. Commentatori), sive 1pso celebranti vel uni ex concelebrantibus. 
Sed si propositiones intentionum modulantur, quod optabile esset, 
oportet ut hic minister seu ministrans idoneus sit qui recte cantet. 

Cum celebrans ipse non pronuntiat intentiones, respondet cum 
populo, nec prosequitur missam donec concludatur oratio communis 
sicut provisum est in Instructione pro Confirmatione aut Matrimonio 


intra Missam celebrata (n. 66 et n. 72). 


(v. 


9. Post sacerdotalem admonitionem introductionis (in sequentibus 
formulis nuncupatam *sectio A"), in qualibet oratione communi (exceptis 
casibus de quibus numero sequenti) intentionum series de more erunt 
quatuor, scilicet: 

B) pro necessitatibus universalis Ecclesiae, v. g. pro Papa, Con- 
cilio, pastoribus Ecclesiae, re missionaria, unitate Christianorum, voca- 
tionibus sacerdotalibus et religiosis, etc. (sectio B orationis communis); 

C) pro nationis et orbis rebus publicis, v. g. pro pace, modera- 
toribus rei publicae, aérum temperie, incolumitate segetum, publicis 
electionibus, oeconomicis discriminibus, etc. (sectio C); 

D) pro his qui laborant egestate vel difficultatibus, v. g. pro 
absentibus, a persecutione vexatis, operariis sine conductione (« chó- 
meurs »), languentibus et infirmis, agonizantibus, carcere detentis, exsu- 
libus, etc. (sectio D); 

E) pro ipso coetu fidelium et fratribus localis communitatis, v. g. 
pro huius paroeciae baptizandis, confirmandis, ordinandis, nupturien- 
tibus, pastoribus, pro proxima missione paroeciali, prima communio- 


ne, etc. (sectio E). 
Ex qualibet serie saltem una intentio proferetur. 


10. Si celebratio erit votiva, ut in nuptiis, funeribus, etc., largior 
amplitudo tribuatur. intentioni votivae, sed numquam derelinquendo 


totaliter intentiones universales. 


11. Rafiome structurae, propositiones triplici forma exprimi solent 
(sicut dicitur in conspectu historico, pp. 21-22): 

4) forma plena (oremus fro... uL..), in qua enuntiatur et pro 
quibus orandum, et quid pro eis petendum. Tales sunt invitationes ad 
precem, seu prior pars singularum orationum sollemnium Feriae VI 
Hebdomadae sanctae; 

b) forma partialis prima (oremus 4/...), in qua statim memoratur 
quae gratia postulanda, uno tantum verbo significante pro quibus fit 
precatio. Tales sunt petitiones ultímae partis litaniae Sanctorum; 

c) forma partialis altera (oremus pro...), in qua profertur tantum 
pro quibus intercessio fit. Tales sunt etiam quaedam litaniae depreca- 
tivae tam in Oriente quam in Occidente. 


12. Maximum momentum habet ea pars orationis communis qua 
exercetur participatio populi; quae, ut vera et actuosa sit, melius est 
ut iteretur quoties enuntiatur invitatio ad orationem. Cuius quatuor 
sunt varii modi: 

4) acclamatio quaedam brevis semper eadem in eadem celebra- 
tione; forma quidem participationis facilior, et antiquo usu recepta sub 
nomine litaniae; 

b) participatio per orationem sub silentio factam, congrua pausa 
observata; haec participatio tacita, venerabili usu romano orationum 
sollemnium probata, et si minus actuosa apparet, miram plenitudinem 
precationis conferre potest; 

c) communis recitatio formulae deprecativae satis longae; attamen 
ne talis forma precationis fastidiosa fiat, oportet ut varientur textus, 
et requiritur ut fideles eos scriptos in manibus habeant; 

d) ultima forma consistit in hoc quod secunda cum prima coniun- 
gitur, quod fit cum, post aliquod silentium, per alteram et brevissimam 
interventionem diaconi, suscitatur acclamatio populi; quae forma potest 
adhiberi in aliquibus casibus sollemnioribus. 


Nemo dubitat quod primus modus maxime commendari debeat, etsi 
convenit habere plenam libertatem alios adhibere. 


13. Cum vero participatio populi expresse postuletur a Constitu- 
tione de sacra Liturgia, et sit revera pars principalis orationis fidelium, 
nullo modo convenit, in Missis cum concursu populi, ut sola schola 
cantorum vel soli ministrantes respondeant ei qui promit intentiones. 

ationis fidelium ad praesidem pertinet (c£. | 
*OLBSI 
"2 


14. Conclusio Or | Yes: 
| a tantum interventio 1n 
ficit un ne totius orationi, 


n. 56). Generaliter su 


$ III. DE LIBERTATE SERVANDA IN USU ORATIONIS COMMUwy 
| S 


15. Ut oratio communis exprimat veram deprecationem Eccles 
[t6 ; si 
universalis quidem, sed et omni loco et tempori adaptatae, obutii ae, 
libertas apte variandi formulas et eas conformandi ad indolem xus est 
| u 

vel populorum. m 
16. Potest statui maior constantia in parte conclusiva, necnon ,,; 

í uhi- 


Íormitas quaedam responsionum populi pro singulis nationibus ve] regi 
LI " » " " Ld * "^ " IO- 

"Eus finitimis eiusdem linguae; et relinqui maior li : "s 
wo a RS : bertas seligendi inten. 


tiones et modos participationis; salvis semper proprietatibus essenti 
ME TP a- 
libus orationis communis supra positis. 


17. Pro universo ritu Romano, Consilium ad exsequendam Consti 
tutionem de sacra Liturgia proponit prizczpia et ^"0r?Z4s ad orationem 


communem bene ordinandam. 


18. Pertinet quidem ad coetus territoriales et, si casus fert, ad 

» * : 
Ordinarios locorum, approbare formulas (cf. [zs£r., n. 56), et amplas 
collectiones intentionum electioni rectorum ecclesiarum praebere 


19. Etenim convenit ut relinquatur rectori ecclesiae libertas: 
4) seligendi inter multiplices formulas intentionum  approbatas, 


quae pro unaquaque serie proponuntur; 
P) item et addendi paucas alias intentiones ab ipso compositas, 


dummodo stet norma servandi quatuor genera intentionum de quibus 


supra n. 9, et textus sit antea scriptus. 


20. j we Haad 1043 
indo Ne oratio communis intempestiva diuturnitate gravet fideles, 
itas competens, si casus fert, potest statuere numerum maximum 


intention | 
Votesit em E Missa adhibendum. Attamen, hic numerus superari 
pro opportunitate, ex. gr. in celebratione verbi in aliqua pere- 


rinati in alí 
grinatione vel in aliquo extraordinario conventu. 

CAPUT II 


EXEMPLA PROPOSITA AD COMPONENDA SCHEMATA 
PRO ORATIONE COMMUNI 


Haud exigitur ut exempla hic posita ad verbum vertantur in varias 
linguas vernaculas. Convenit potius ut aptentur ingenio vel linguae cutus- 
que populi. 

Etiam vocabulum « oratio communis » seu « oratio fidelium » poterit 
opportune reddi aliis verbis, ut « prex » vel « deprecatio universalis ». 
Nam, si locutiones « oratio communis » vel « oratio fidelium » in docu- 
mentis servantur, ut antiquitus receptae et Zecbnicum sensum habentes, 
eorum litteralis translatio minus apta videtur, tota Missa enim est oratio 
communiter participata, et Pa£er noster est oratio proprie ad fideles 
pertinens. 

Haec nonnulla exempla non excludunt alios modos conficiendi oratio- 
nem communem, praesertim in regionibus ubi iam viget consuetudo hanc 


orationem peragendi.' 


FORMULA PRIMA 


(Generalis) 
A) (Admonitio praevia) (cf. supra, n. 7) 


Ad Deum Patrem omnipotentem, qui vult omnes homines salvos 


fieri et ad agnitionem veritatis venire, tota mentis nostrae, fratres caris- 
simi, dirigatur oratio. 


B) (1* series intentionum) (cf. supra, n. 9. B) 


Oremus pro Ecclesia sancta Dei; ut eam Dominus custodire et fovere 
dignetur. 


V. g. in aliquibus regionibus viget mos proponendi intentiones secundum 
modum qui in ultima parte litaniae Sanctorum adhibetur. 


populi) (cf. supra, tt. 12. a) 
Deus omnipotens." 


) (cf. supra, n. 9. C) 


is populis; ut inter eos Dominus con 
COr- 


(Participatto 
—— Praesta, 


C) (2* series intentionutm 


Oremus et pro totius orb 


diam servare dignetur. 
-— Praesta, Deus omnipotens. 


D) (3* series ;ntentionum) (cf. supra, n. 9. D) 
et pro omnibus qui variis premuntur necessitatibus: 
; ut 


Oremus 
omnes Dominus sublevare dignetur. 


— Praesta, Deus omnipotens. 

E) (4" series intentionum) (cf. supra, n. 9. E) 

Oremus et pro nobismetipsis ac pro nostra communitate; ut no 

ap : S 
omnes Dominus hostiam sibi acceptabilem admittere dignetur. 

—. Praesta, Deus omnipotens. 

F) (Collecta sacerdotalis conclusiva) (cf. supra, n. 14) 

(siue « Oremus ») Omnipotens sempiterne Deus, qui salvas omnes et 
neminem vis perire, exaudi preces populi tui; et praesta, ut et mundi 
cursus pacifice nobis tuo ordine dirigatur, et Ecclesia tua tranquilla devo- 
tione laetetur. Per Christum Dominum nostrum. 

(Responsio populi) 

Amen. 

FORMULA SECUNDA 


(Generalis) 


À) Fratres, in hac publica et communi oratione quam nunc incipi- 
» AUT, bise 
us, non quisquis pro se, nec tantum pro necessariis suis, sed omnes pro 


toto populo oremus Christum Dominum. 


2 TET 
in Xsess na orsi Ex acclamatio deprecativa, ex iis quae infra 
praemissis necnon cum a bte ve alia, attendendo tamen ut cum intentionibus 
Deum Patrem omnipotentem ione praevia concordes sint (v. g. si dicatur: « Ad 
Votest vea si. anpon edid respondeatur: « Christe, eleison »). 
pportunior videtur, adhiberi alius modus participationis 


populi ex descriptis supra n. 12 (D, c, d) 


10 


B) 1. Pro cuncto populo christiano, divinae bonitatis abundantiam 
deprecemur. 


Christe Domine, preces exaudi. 
2. Pro omnibus nondum credentibus, largitorem spiritualium mu- 
nerum imploremus. 
Christe Domine, preces exaudi. 


C) 1. Pro rei publicae moderatoribus, Domini potentiam obse- 
cremus. 


Christe Domine, preces exaudi. 


2. Pro aéris temperie ac fructuum ubertate, rectorem mundi Domi- 
num deprecemur. 


Christe Domine, preces exaudi. 


D) 1. Pro fratribus nostris, qui huic sacro coetui interesse non pos- 
sunt, inspectorem omnium flagitemus. 
Christe Domine, preces exaudi. 


2. Pro refrigerio fidelium animarum, universae carnis iudicem 
supplicemus. 


Christe Domine, preces exaudi. 


E) 1. Pro felici successu sacrae missionis in hac nostra paroecia, 
Salvatoris clementiam imploremus. 


Christe Domine, preces exaudi. 


2. Pro N. qui sabbato proximo ordinem sacrum recipiet presby- 
teratus, aeternum Sacerdotem obsecremus. 


Christe Domine, preces exaudi. 


F) Precibus nostris quaesumus, Domine, aures tuae pietatis accom- 


moda; et orationes supplicum benignus exaudi. Per Christum Dominum 
nostrum. 


Amen. 


FORMULA TERTIA 


(Pro tempore Adventus) 


A) Adventum Domini nostri lesu Christi, fratres carissimi, votis 
omnibus praestolantes, ipsius misericordiam impensius imploremus, ut, 
sicut ipse ad evangelizandum pauperibus et sanandos contritos corde 


li 


venit in mundum, ita, nostris. quoque temporibus, cunctis egentibus 

praebeat salutem. 
B) 1. Ut Ecclesia 

num deprecemur. 
Kwrie, eleison. 

2. Ut Romanum P 
ordinem episcopatus donis rep 
deprecemur. 

Kyrie, eleison. 
C) 1. Ut tempora nostra sint, ipsius protectione, tranquilla, Domi. 


m suam sanctam visitet semperque regat, Dom; 


ontificem, Antistitem nostrum, universumque 
leat spiritualium gratiarum, Dominum 


num deprecemur. 


Kyrie, eleison. 
2. Ut mentes eorum qui nos in potestate regunt secundum volun. 


ratem suam dirigat ad omnium bonum promovendum, Dominum depre. 


cemur. 
Kyrie, eleison. 
D) 1. Ut morbos auferat, famem depellat, omnemque tribulationem 
avertat, Dominum deprecemur. 
Kyrie, eleison. 
2. Ut omnes persecutione vexatos misericorditer liberet, Domi- 
num deprecemur. 
Kyrie, eletson. 
E) 1. Ut caritatis suae testes coram omnibus hominibus in veritate 
simus, Dominum deprecemur. 
Kyrie, eleison. 
2. Ut nos in suo adventu vigilantes inveniat, Dominum depre- 
cemur. 
Kyrie, eletson. 
F ) Deus, refugium nostrum et virtus: adesto piis Ecclesiae tuae 
precibus, auctor ipse pietatis, et praesta; ut, quod fideliter petimus, 


— consequamur. Per Christum Dominum nostrum." 
en, 


* Secundum iti 
traditionem romanam, collecta sacerdotalis conclusiva potest ad 


Deum Patrem dirigi, etiam sí 
ad Filium. yt $i oratio communis populi, quae praecedit, directa est 

FORMULA QUARTA 


(In exsequiis defunctorum) 


A) Deum Patrem omnipotentem, qui Christum Filium suum susci- 


tavit a mortuis, fideliter invocemus pro salute vivorum atque mor- 
tuorum. 


B) Ut populum suum christianum in fide et unitate stabiliat, Domi- 
num deprecemur. 

Deus omnipotens, te supplices exoramus. 

C) Ut orbem universum ab omni eruat bellorum nequitia, Dominum 
deprecemur. 


Deus omnipotens, te supplices exoramus. 


D) Pro fratribus qui carent opere, victu vel tecto; ut se patrem 
eorum ostendat, Dominum deprecemur. 


Deus omnipotens, te supplices exoramus. 
E) (cf. supra, n. 9): 


1. Pro hoc defuncto N. qui olim per baptismum accepit semen 


vitae aeternae; ut perpetuam ei tribuat societatem sanctorum, Dominum 
deprecemur. 


Deus omnipotens, te supplices exoramus. 
2. Pro eo qui manducavit Corpus Christi, panem vitae aeternae, 
ut resuscitet eum in novissimo die, Dominum deprecemur. 
(vel pro presbytero) Pro eo qui in Ecclesia munus exercuit sacer- 
dotii, ut participem eum faciat caelestis liturgiae, Dominum deprecemur. 
Deus omnipotens, te supplices exoramus. 
3. Pro animabus fratrum, propinquorum et benefactorum nostro- 
rum; ut eis tribuat mercedem laboris, Dominum deprecemur. 
Deus omnipotens, te supplices exoramus. 
4. Pro omnibus qui dormierunt in spe resurrectionis; ut eos acct- 
piat in lumine vultus sui, Dominum deprecemur. 
Deus omnipotens, te supplices exoramus. 
5. Pro fratribus nostris qui sunt in afflictione; ut eos adiuvet 
et consoletur, Dominum deprecemur. 


Deus omnipotens, te supplices exoramus. 

hic convenerunt in fide et devotione; ut nos 


osum suum regnum, Dominum deprecemur. 


Deus omnipotens, fe supplices exoramus. 
F) Animabus, quaesumus, Domine, famulorum famularumque tuarum 


oratio proficiat supplicantium; ut eas et à peccatis omnibus exuas, et 


nme redemptionis facias esse participes. Per Christum. Dominum no. 


strum. 
Armen. 


6. Pro omnibus qui 


congreget in glori 


FORMULA QUINTA 


(Item in exsequits defunctorum) 


A) Nunc, fratres, communem orationem habeamus, in qua non 
solum pro defuncto fratre nostro, sed pro Ecclesia, pro pace mundi et 
pro salute nostra, Dominum Deum nostrum deprecemur. 

B) Pro omnibus pastoribus Ecclesiae; ut quae verbis praedicant, etiam 
ipsi operibus impleant. 

Domine, audi et miserere. 

C) Pro omnibus qui rebus publicis patriae praesunt, ut iustitiam 
et pacem promoveant. 

Domine, audi et miserere. 

D) Pro omnibus qui dolore cruciantur in animo aut corpore; ut se 
a Deo derclinqui numquam existiment. 

Domine, audi et miserere. 

E) (cf. supra, n. 10): 

i1. Ut Deus animam íamuli sui defuncti N. de potestate tene 

brarum et de locis poenarum liberare dignetur. 

Domine, audi et miserere. 

2. Ut cuncta eius peccata oblivioni perpetuae tradere dignetur. 
Domine, audi et miserere. 

3. Ut eum Deus apud se in pacis ac lucis regione constituere 
Domine, audi et. miserere. 

4. Ut ei beatitudinem et societatem cum sanctis et electis suis 
Domine, audi et miserere. 

5. Pro nostris propinquis et benefactoribus defunctis; ut eos in 
lumine suae claritatis recipere dignetur. 


Domine, audi et miserere. 


6. Pro omnibus fidelibus defunctis; ut eos in regno caelorum 
collocare dignetur. 


Domine, audi et miserere. 


F) Fidelium, Deus, omnium conditor et redemptor, animabus famu- 
lorum famularumque tuarum remissionem cunctorum tribue peccato- 


rum; ut indulgentiam, quam semper optaverunt, piis supplicationibus 
consequantur. Per Christum Dominum nostrum. 
Amen. 


FORMULA SEXTA 


(In celebratione Matrimonii) 


A) Dilectissimi fratres, pro pace totius orbis, pro felici statu. Eccle- 
siae, et pro cunctorum unitate, Christum Dominum unanimes depre- 
cemur; non obliviscentes eorum qui hodie foedere nuptiali in Christo 
iunguntur. 

B) Pro omni populo christiano; ut de die in diem proficiat in vir- 
tute, Christum Dominum deprecemur. 

Te rogamus, audi nos. 


D) Pro his qui vexationibus, vel iniuriis, aut variis laborant mise- 
riis: ut adiuvet eos et liberet, Dominum deprecemur." 
Te rogamus, audi nos. 


C) Pro pace totius mundi; ut unusquisque secundum facultatem 
suam ad eam fovendam adlaboret, Dominum deprecemur. 
Te rogamus, audi nos. 


E) (cf. supra, n. 10): 


1. Pro christifidelibus N. et N., nunc matrimonio coniunctis, 
et pro salute eorum, Dominum deprecemur. 
Te rogamus, audi nos. 


^ Hic ponitur series 2 (C) post 3 (D) ut non videatur status nubentium 
statim post evocationem miseriarum apparere. 

2. Ut benedicat eorum foedus, sicut nuptias sanctificavit in Cata 


Galilaeae, Dominum deprecemur. 


Te rogamus, audi nos. 
3. Ut eis concedantur liberi in generis successionem, Dominum 


deprecemur. 
Te rogamus, audi nos. 
4. Ut eis tribuatur perfectus amor, pax et auxilium, Dominum 
deprecemur. 
Te rogamus, audi mos. 
5. Ut in concordia et firma fide felices conserventur, et bonum 
testimonium de nomine christiano perhibeant, Dominum deprecemur. 
Te rogamus, audi nos. 
6. Ut a Spiritu Sancto renovetur gratia sacramenti in omnibus 
coniugibus hic praesentibus, Dominum deprecemur. 
Te rogamus, audi nos. 
7. Ut omnes propinquos nostros, iam ex hac vita egressos, in 
caelestem suam beatitudinem recipiat, Dominum deprecemur. 
Te rogamus, audi mos. 


F) Omnipotens sempiterne Deus, respice propitius super hos famu- 
los tuos; et praesta, ut in te solum confidentes, gratiae tuae dona perci- 
piant, caritatem in unitate servent, et post huius vitae decursum, ad 
aeternae beatitudinis gaudia, una cum prole sua, pervenire mereantur. 
Per Christum Dominum nostrum. 

Amen. 


ALIAE COLLECTAE CONCLUSIVAE 


1. Exaudi, Domine, plebem tuam; et quod non habent merita sup- 
plicantium tua nos semper gratia praeveniens largiatur. Per. 
(Sacram. Veronense, 510) 


2 at, Domine, quaesumus, plebs tua beneficiis impetratis, et 
sedo pietatis indulges, optatae misericordiae praesta 
benignus effectum. Per, 

(Sacram. Vicense, 1326) 

3. Supplicem tibi, Domine, plebem placatus intende, et in tua mise- 
ricordia confidentem clementia largiore comitare; ut qui sine te non 
potest omnino consistere, tuis beneficiis temporalibus gubernetur, ut 
proficiat ad aeterna. Per. 


(Sacram. Veronense, 199) 


4. Porrige dexteram, quaesumus, Domine, plebi tuam misericordiam 
postulanti, per quam et terrores declinet humanos, et solatia vitae mor- 
talis accipiat, et sempiterna gaudia comprehendat. Per. 


(Idem, 460) 


5. Familiae tuae, Domine, preces miseratus intende, et toto tibi 
corde subiectam prosequere, sustenta, circumtege; ut quae te guberna- 
tore confidit et nullis implicetur malis, et bonis omnibus expleatur. Per. 


(Idem, 473) 


6. Exaudi, Domine, preces nostras, et ut tuis nos muneribus iugiter 
prosequaris, maiestati tuae fac semper devotos. Per. 


(Idem, 558) 


7. Propitiare, Domine, supplicationibus nostris; et ut nullms sit 
irritum votum, nullius vacua postulatio, praesta, quaesumus, ut quod 
fideliter petimus, efficaciter consequamur. Per. 


(Missale rom., orat. diversae, 34) 


8. Omnipotens sempiterne Deus, qui caelestia simul et terrena mo- 
deraris; supplicationes populi tui clementer exaudi; et pacem tuam 
nostris concede temporibus. Per. | 

(Coll. dom. ll post Epiph.) 


9. Pateant aures misericordiae tuae, Domine, precibus supplican- 
tium: et, ut petentibus desiderata concedas; fac eos, quae übi sunt 
placita, postulare. Per. 


(Coll. dom. IX post Pent.) 


10. Omnipotens sempiterne Deus, qui abundantia pietatis uae, ct 
merita supplicum excedis et vota: effunde super nos 


1 


tuam; ut dimittas quae conscientia metuit, et adicias quod oratio non 


praesumit. Per. 
(Coll. dom. XI post Pent.) 


11. Deus, qui praesentium hominum vitam agnoscis diversarum 
necessitatum passionibus subiacere, exaudi desideria supplicantium, su- 


scipe vota credentium. Per. 
(Miss. moz.; PL. 85, 753) 


12. Adsit, Domine, quaesumus, propitiatio tua populo supplicanti, 
ut quod te inspirante fideliter expetit, tua celeri largitate percipiat. 


Per. 


(Sacram. Veronense, 168) 


13. Domine Deus, rex caeli et terrae; per quem omnia creata subsi- 
stunt et gubernantur, exaudi preces nostras; da fidelibus tuis omnibus 
;n fide recta et bono opere persistere; infidelibus autem ad te Deum 


verum salubriter converti; et ipsis sicut et nobis tibi in gremio electo- 


rum perpetuo famulari. Per. 
(Missale Leofrici Exoniensis, ed. Warren, p. 207) 


14. Ascendat oratio nostra usque ad thronum claritatis tuae, Do- 
mine, et ne vacua revertatur ad nos postulatio nostra. Per. 
(Stowe Missal, ed. Warren, p. 4) 


dmitte; ut 
t liber- 


15. Ecclesiae tuae, quaesumus, Domine, preces placatus a 
destructis adversitatibus et erroribus universis, secura tibi servia 


tate, Per. 
(Missale rom., orat. diversae, 2) 


16. Deus, cui soli cognitus est numerus electorum in superna feli- 
citate locandus; tribue, quaesumus ut intercedentibus omnibus sanctis 
tuis, universorum quos in oratione commendatos suscepimus, et omnium 
fidelium nomina, beatae praedestinationis liber adscripta retineat. Per. 


(Missale rom., orat. diversae, 36) 

APPENDIX 


DE HISTORIA ORATIONIS COMMUNIS SEU FIDELIUM 


1. Oratio fidelium, quae nunc in omnibus fere ritibus exstat, et 
videtur olim in omnibus exstitisse, originem apostolicam, wel etiam 
iudaicam, habuisse facile creditur etiam si textus I Epistolae ad Timo- 
theum, a Constitutione citatus, non habeat strictum respectum ad hanc 


peculiarem formam obsecrationis liturgicae, sed ad christianum officium 
orationis in genere. 


2. Manifestius ligamen cum liturgica oratione communi in technico 
sensu invenimus in fine Epistolae samcti Clementis papae, im qua ante 
finem saeculi primi, successor sancti Petri, post homileticam exhorta- 
tionem ad Corinthios, invitat ut: deprecemur Creatorem omnium, 
instanti petitione et supplicatione ei facta, ut computatum numerum 
electorum suorum in toto orbe integrum conservet per puerum suum 
lesum Christum. 

Post hanc brevem admonitionem ad auditores epistolae, ex abrupto 
incipit Clemens magnam deprecationem ad Deum directam, pro populo 
Dei, pro iis qui variis premuntur necessitatibus, pro remissione pecca- 


torum, pro pace, pro regibus; et absolvit eam magnifica conclusione 
doxologica. 


! « Obsecro igitur primum omnium feri obsecrationes, orationes, postulationes, 
gratiarum actiones, pro omnibus hominibus, pro regibus et omnibus qui in subli- 
mitate sunt, ut quietam et tranquillam vitam agamus, in Omni pietate et castitate ... 


coram Salvatore nostro Deo, qui omnes homines vult salvos fieri, et ad agnitionem 
veritatis venire » (I Tim., 2, 1-4). 

3. Sed primam et claram assertionem huius orationis communis, ut 
partis liturgiae, quae sequitur homiliam vel ritus baptismi, ante osculum 
pacis et sacrificium eucharisticum, quisquis scit inveniri anno 150, in 
I Apologia sancti lustini martyris, qui scribit: « (dominica die, post 
lectionem Scripturae et homiliam praesidis) s£amus simul omnes et 
orationes promimus » (67); et quando agitur de baptismo: « (neobapti- 
zatum) ad comgregatos fratres ducimus, communes orationes lacientes 
pro nobis, et pro illuminato, et omnibus aliis ubicumque sint, ut. digni 
efficiamur veritatem agnoscentes, et bonis im operibus conversari el 
custodes praeceptorum inveniri, ut aeternam salutem consequamur » (6 5). 
Quas « communes orationes » totius coetus Iustinus omnino distinguit 
ab illa « eucharistia et prece » quam, post osculum pacis, super allatum 
panem et vinum, « ezzitit qui fratribus praeest », et cuius in fine popu- 


lus clamat: Amen. 


4. S. Hippolytus romanus, in primis annis saeculi 111, in « Traditione 
apostolica », similibus verbis praescribit, ut statim post baptismum 
receptum, neophyti « Za; simul cum omni populo orent, nom primum 
orantes nisi omnia baec fuerint consecuti ». Sequuntur osculum pacis, et 
oblatio panis ac vini (Ed. Botte, Münster, 19653, 54, vel Paris, 1946, 53). 


5. Ad orationem communem frequenter alludunt multi Patres (ut in 
Occidente: Cyprianus, Tertullianus, Ambrosius, Arnobius, Augustinus, 
Siricius; in Oriente: Clemens et Dionysius Alexandrini, Origenes, Atha- 
nasius, Chrysostomus, et alii) Licet in aliquibus textibus in quibus 
loquuntur de oratione communi, non clare appareat num agatur de hac 


liturgica parte Missae, saepius hoc manifestum videtur. 
Attamen de forma specifica et de intentionibus pro quibus oratio fit, 


satis incertae remanent assertiones Patrum II et IV saeculi. Obiter 
Tertullianus (Apologeticum, 39, 2) meminit christianos « orare etiam 
pro imperatoribus, pro ministris eorum et potestatibus, pro statu saeculi, 
pro rerum quiete, pro mora finis ». Et Ambrosius: « oratio petitur pro 
populo, pro regibus, pro caeteris » (De sacramentis, 4, 14). 


6. Orationes sollemnes, quibus concluditur liturgia verbi feria VI 
Hebdomadae sanctae, sunt quidem antiquissimus textus et antiquissima 

forma quae pervenit ad nos huius orationis communis in ritu romano: 
qui textus a Baumstark et Jungmann attribuitur saeculo rit; saeculo V, 


clare citatur a sancto Prospero Aquit.; postea usus eius Fédiciih E 
solam Hebdomadam sanctam, sed initio saeculi viti, ab Ordine romano 
10, adhuc attestatur vigere non solum feria VI, sed etiam feria IV illius 
hebdomadae. 

Ut notum est, in his orationibus sollemnibus, petitiones fiunt suc- 
cessive pro novem intentionibus: pro Ecclesia, pro Papa, pro omnibus 
gradibus populi Dei, pro imperatore, pro catechumenis, pro iis qui variis 
necessitatibus premuntur, pro haereticis et schismaticis, pro ludaeis 
pro paganis. Et quidem in hac forma: 


4) Novies, sacerdos ipse invitat congregatos fideles ad orationem 
proponendo intentionem in forma integrae amplitudinis: 


« Oremus... 
pro... ut ». 


P) Post singulas invitationes, diacono iubente, populus genuflectit 
et precem suam silentio effundit. 


c) Postea, diacono denuo iubente, omnes surgunt, et tunc sacer- 


dos qua talis alta voce pronuntiat collectam conclusivam ad Deum 
directam. 


d) Denique populus preci conclusivae sacerdotis assentit clamando: 
Amen. 


7. Alteram formam orationis communis, quae iam antea vigebat in 
Oriente, scilicet //£ania7m, suam fecit liturgia romana in fine saeculi v. 
In hac formula deprecationis: 

4) Diaconus promit intentionem modo breviori quam in oratio- 
nibus sollemnibus romanis, sive in eadem forma plena: « Oremus pro... 
uL... », sive in forma brevi: « Oremus ut... », sive in forma breviori: 
« Oremus pro... », in qua iam non dicitur quid petendum, sed tantum 
in cuius gratiam fit petitio. Propositionibus intentionum breviatis, nume- 
rus earum valde crescit, et apparent novae intentiones: pro fructibus 
terrae, pro benefactoribus, pro defunctis, etc.; et pro ipso coetu, singil- 
latim petitur: remissio peccatorum, angelus custos, conversatio chri- 
stiana, e finis, etc. 

b) Singulis invitationibus diaconi, populus respondet brevissima 
acclamatione deprecativa: quae, crescente numero intentionum, repetitur 

multoties, saepe usque ad quinquies et decies, vel vicies (Testamentum 
Domini, in textu syriaco, saec. V), vel etiam quinquies et tricies (eadem 
litania Testamenti Domini, in textu liturgiae aethiopicae). 

c) Sacerdos, coniungendo plures intentiones in series, colligit 
orationibus populi tantum ter, aut bis, aut etiam semel in fine totius 


litaniae." 


8. Num talis litania sit primitiva forma orationis communis in litur- 
giis orientalibus, praesertim Syriae, difficile est dicere. Aliquae orien- 
tales formulae confectae videntur saeculo irt. Sed quaecumque sint eius 
exordia, haec forma plene effloruit in toto Oriente in fine saeculi rv. 

Talis usus miro modo se propagavit etiam in Occidente, saeculis 
sequentibus, saepe suscipiendo locum primigenae localis formae ora- 
tionis communis. Sic apparuerunt et litania celtico-germanica dicta 
Deprecatio Sancti Martini, et litania ambrosiana Divinae pacis, adhuc 
Mediolani in Quadragesima usitata, utraque ad litteram translatio 
graecarum formularum,' et Romae Deprecatio Gelasii papae, scripturae 
valde melioris; quae, introducta in fine saeculi V, et posito, iam ab 
initio vel paulo post, ad introitum Missae papalis, supplantavit, ex- 
cepta Hebdomada sancta, antiquam formam romanam orationis com- 
munis, donec ipsa reducta est ante finem saeculi Vi1 ad simplicem accla- 


mationem K»rze, elezsoz. 


9. Antiqua oratio communis non tantum in Missa, sed ut videtur, 
uL conclusio cuiusque maioris celebrationis non. eucharisticae habeba- 


* Cf. RreuErTI, Storia liturgica, 3, Milano, 1949, 244. Primam praescriptionem 
iuridicam orientalem de hac re habet canon 19 Concilii Laodicensis, medio 
saeculo 1v celebrati (ante annum 381): « Quod oportet seorsim primum post 
allocutiones episcoporum, orationem super catechumenos celebrari, et postquam 
catechumeni egressi fuerint, super eos qui sunt in paenitentia preces fieri. His ... 
discedentibus, orationes consummari fidelium tres, ita ut una, et quidem prima, 
sub silentio, secunda vero et tertia per acclamationes solitas expleant; postea pax 
datur.. et tunc sancta oblatio offeretur » (HErELE-LECLERCQ, Histoire des Com- 
ciles, 1, 1010). 

; Ultima pars litaniarum sanctorum videtur eandem originem habuisse (cf. 
DrsuoP, Liturgica bistorica, 142). Hae litaniae, quarum origo adhuc obscura rema- 
net, temporibus carolingicis adhibitae sunt ut supplicatio communis fidelium, sed 
in processionibus, non in Míssa. 

tur; et quidem antiquissima forma romana huius orationis permanet 
apud nos in fine liturgiae verbi feriae VI Hebdomadae sanctae; litania 
adhuc dicitur in ritibus byzantino, armeno, et aliis, in fine horarum 
matutinarum et vespertinarum; quod fuit etiam olim usus romani ritus, 
et cuius reliquiae sunt preces feriales et dominicales officii divini. 


10. Saeculo 1v, imprimis in Oriente, postea etiam Romae, instituta 
est, intercessio sacerdotalis in fine anaphorae vel in medio canonis Missae; 
in qua resumuntur ipsae intentiones et saepe ipsamet verba antiquae 


orationis communis. De qua amplissima exstant testimonia, et adhuc 
viget in omnibus ritibus, mozarabico excepto." 


11. In liturgia visigotbica Hispaniae (et in liturgiis gallicanis) vide- 
tur viguisse forma indigena orationis communis, quae complectebatur, 
ante propositiones particulares intentionum, praeviam admonitionem 
sacerdotalem, seu generalem invitationem ad orandum, directam ad 
populum (quam Galli vocabant praefationem Missae). 


12. In regionibus ubi ritus romanus supplantavit ritus gallicanos, 
numquam omnino cessasse videtur aliquis dominicalis usus orationis 
communis, et quidem plerumque in fine liturgiae verbi ante euchari- 
stiam. 

Testimonia vigentis orationis fidelium in Gallia habentur ex Con- 
cilio Lugdunensi anno 517 celebrato, qui commemorat: « orationem ple- 
bis quae post Evangelium legitur », et ex Expositione Missae pseudo-Ger- 
mani Parisiensis, saeculo vii, ubi agitur de diaconali litania, coniuncta 
cum oratione sacerdotali. 

Verisimiliter ex his usibus gallicanis, transierunt in Missam romanam 
formulae orationis communis, quae inveniuntur in paucis documentis 
saeculorum IX, X, XI, germanicis et lotharingicis (sicut in Missali Leofrici 


1 Cf. P. BoRELLA: « Tutte le grandi sinassi aliturgiche, ossia, adunanze di 
lettura e di preghiera senza celebrazione eucaristica, come le laudi matutine ed il 
vespro, erano chiuse dalla prece universale » (Il. rito. ambrosiano, Brescia, 1964, 
p. 164). | 

5 Ritus mozarabicus tamen commemorat offerentes, eo tempore quo oblationes 
afferuntur ad altare, hoc est tempore quod dicimus « offertorii ». 


2) 


Exoniensis), celticis et anglosaxonibus (Missale Drummondiense, Evan. 


gelium Eboracense). 


13. Ab initio saeculi X, in conceptionibus germanicis et gallicis 
Iuris canonici, resumitur cazoz qui dicitur e Concilio aliquo Aurelia- 
"ensi depromptus: « Oportet ut in diebus dominicis vel festis post 
sermonem intra Missarum solemnia habitum, ad plebem sacerdos admo- 
neat, ut iuxta apostolicam institutionem, orationem omnes in communi 
pro diversis necessitatibus fundant ad Dominum: pro rege et episcopo 
eorum, et rectoribus ecclesiarum, pro pace, pro peste, pro infirmis qui 
in ipsa parochia lecto decumbunt, pro nuper defunctis; in quibus singil- 
latim precibus plebs orationem dominicam sub silentio dicat; sacerdos 
vero orationes ad hoc pertinentes per singulas admonitiones solemniter 
expleat. Post haec sacra celebretur oblatio » (MaANsr, VIII, 361; PL. 


132, 2245. 140, 658; 161, 195). 


14. E saeculo XII, servantur diversae formulae orationis communis 
post homiliam, ex Germania et Bohemia; in quibus insignem locum 
tenet quam scripsit initio saeculi Hozorius Augustodunensis in homilia- 
rio cui titulus « Speculum Ecclesiae ». Formula sic incipit: « Fratres ... 
"on debetis bic otiosi stare, sed pro vobismetipsis et pro tota Ecclesia 
sancta Dei orare, ut Deus... dignetur eam pacificare, etc ». Quatuordecim 
longae propositiones intentionum respiciunt: Ecclesiam et clerum (4), 
regem et iudices (2), eos qui premuntur necessitatibus (5), omnem 
populum christianum (1), ipsum celebrantem (1) et ipsum coetum (1). 
Et sic concluditur formula: « Eia sunzc preces vestras alta voce ferte ad 
coelum, et cantate in laudem Dei: " Kyrie, eleison" ». 


15. Ab hoc textu vel similibus videntur defluisse pleraeque formulae 
mediaevales posteriores ad proponendas intentiones (in Gallia nuncu- 
patae Formules du Próne vel Priéres du Próne). Habentur de his testi- 
monia vel textus a saec. XIII ad saec. XVI, fere ex omnibus regionibus 
ritus romani: ex Hispania, Gallia, Anglia, Germania, Islandia, Polonia, 
Bohemia, et etiam e civitate Senensi in Italia. Hoc ultimum testimonium 
tale est: « Omni die dominico... septimanarius... orat populum ut oret 

pro pace, et pro his qui vadunt vel stant ad servitium Dei, ut eis Deus 
et nobis sic concedat vivere in hoc saeculo, quod cum ipsis in re i 
coelorum partem possimus habere. Item pro infirmis ín animo e 
corpore, ut... Postea moneat ut oret populus pro animabus defunctorum... 
Et dicat ut cantent Pater noster, et clerus dicat psalmum... ». 

In saeculis posterioris medii aevi, circiter duodecim vel etiam quin- 
decim promebantur a sacerdote in lingua vernacula propositiones inten- 
tionum in forma integra: oraz£e (vel oremus) pro... ut...; postea saepe 
dicebantur unus vel duo psalmi et precationes a solo clero, populo 
tacite dicente Pater noster. 


De tali usu in ipsa Urbe hactenus non habetur testimonium. 


16. A tempore reformatorum saeculi XVt et praesertim post Conci- 
lium Tridentinum, plerisque in regionibus, haec mediaevalis forma ora- 
tionis communis 7zagzas 7zutationes subiit. 

In Italia, Hispania, Polonia, novis libris liturgiae romanae et aliis 
tormis popularis pietatis receptis, hae precationes repente vel gradatim 
ceciderunt. 

In Germania, pulchra formula directa a toto coetu ad Deum, a sancto 
Petro Canisio anno 1556 composita, vice fungitur precum mediaevalium 
usque ad saeculum nostrum; in quo saepe renovata est in forma litania- 
rum, populo optime participante, plerumque post propositiones inten- 
tionum a praeside vel commentatore ad Deum directas, ad modum 
formulae Canisii. 

In Gallia, « preces pronai » (ut tunc dicebant), saeculo xvii intem- 
pestive transferuntur ante homiliam et gravantur elementis pure didac- 
ticis; saeculis sequentibus saepe paulatim reducuntur ad merum vesti- 
gium, quod tamen permanet item usque ad nostra tempora. 


17. De magno momento huius orationis communis adhuc optime 
loquebatur Bossuet, cam anno 1687 scribebat in 2* parte Catechismi ad 
erudiendos fideles suae dioecesis: « Ut quid melius est audire missam 
parochialem quam quamlibet aliam missam? — Ex hoc quod in hac missa 
fit coetus fidelium. — Ut quid adhuc? — Quia in missa parochiali ht 
pronaus. — Et quid est pronaus? — Duas praecipuas partes complecti- 

tur. — Quae sunt hae partes? — Prima est oratio communis a Deo 
praescripta pro tota Ecclesia, pro pastoribus, pro principibus, pro infir- 
mis, pro afflictis, ac pro omnibus populi Dei necessitatibus, tam gene- 
ralibus quam particularibus. — Estne talis precatio accepta a Deo? — 
Omnino, praecipue quando fit communi voce a pastore et omnibus 
&delibus in coetu congregatis » (Catéchisme du Diocése de Meaux, 


Paris, 1687, 2" p., pp. 4-5). 


Il 


SPECIMINA QUAEDAM TONORUM 
PRO 
«ORATIONE COMMUNI SEU FIDELIUM » 


Cum iuxta Instructionem (n. 56), intentiones seu depre- 
cationes in Oratione fidelium cani possint, hic exhibentur 
quaedam specimina. responsionum populi ad huiusmodi depre- 
cationes in cantu, quae facile accommodari possunt formulis 
Orationis communis ab auctoritate ecclesiastica territoriali 


approbandis. 

